ΜΑΘΗΜΑ 3ο

**Εισαγωγή:** Σε κάθε δίκτυο υπολογιστών που πρέπει να ανταλλάξει πληροφορίες με κάποιο άλλο πρέπει να ξέρουμε ότι χρειάζεται να υπάρχουν οι χρήστες δηλαδή οι άνθρωποι αλλά και τα υλικά ή μηχανήματα καθώς και τα κατάλληλα προγράμματα από τα οποία θα περάσουν τα δεδομένα μέχρι τη στιγμή που θα φτάσουν στον προορισμό τους.

**Από τι αποτελείται ένα δίκτυο υπολογιστών.**

* Από τους κόμβους επικοινωνίας δηλ. από τους υπολογιστές.
* Από το φυσικό μέσο μεταφοράς δηλ. τα καλώδια.
* Από τις διατάξεις διασύνδεσης δηλ. το απαιτούμενο υλικό που θα μας βοηθήσει να συνδέσουμε τα διάφορα δίκτυα.
* Από το λογισμικό δικτύου δηλ. από το σύνολο των προγραμμάτων που θα μας εξασφαλίσουν τη σύνδεση.
* Από το λογισμικό εφαρμογών δηλ προγράμματα που θα μας επιτρέψουν να στείλουμε και να λάβουμε δεδομένα.

## **Τι είναι αυτό που μπορούν να χρησιμοποιούν όλοι όσοι είναι συνδεδεμένοι στο ίδιο δίκτυο υπολογιστών**

Όταν σε έναν χώρο εργασίας συνδέσουμε τους υπολογιστές σε δίκτυο, όπως είναι για παράδειγμα μία τράπεζα, μπορούν να μοιραστούν οι υπάλληλοι της τράπεζας τους εξής πόρους:

* Να χρησιμοποιούν τις ίδιες εφαρμογές. Δηλαδή τα ίδια προγράμματα ασχέτως αν βρίσκονται τα προγράμματα εγκατεστημένα σε έναν μόνο υπολογιστή.
* Να χρησιμοποιούν τις ίδιες περιφερειακές συσκευές, δηλ. έναν εκτυπωτή.
* Να μοιράζονται τα ίδια αρχεία και προγράμματα παρόλο που θα είναι αποθηκευμένα σε έναν μόνο υπολογιστή. Γίνονται τα αρχεία κοινόχρηστα δηλ δίνεται η δυνατότητα ώστε να μπορούν να τα χρησιμοποιήσουν όλοι οι υπάλληλοι της τράπεζας.